Diari Oficial de la Generalitat Valenciana


Sumari del DOGV 392, del 16-06-1986 (1986/806525)

ORDRE de 20 de març de 1986, de la Conselleria d'Agricultura i Pesca, per la qual es reglamenta la concessió d'ajudes destinades a la formació, millora de la Gestió i foment de la investigació en el sector Indústrial agro-alimentari.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   392

Data del DOGV
:   16-06-1986

Secció del DOGV
:   ALTRES DISPOSICIONS

Número del document
:   1986/806525


Data del document
:   20-03-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 20 de març de 1986, de la Conselleria d'Agricultura i Pesca, per la qual es reglamenta la concessió d'ajudes destinades a la formació, millora de la gestió i foment de la investigació en el sector industrial agroalimentari.  
La innovació tecnològica en la indústria és una condició necessària perquè les empreses aconseguesquen un nivell de competitivitat tal que les permeta d'adequar-se a les exigències noves del mercat i a l'evolució dels preus relatius dels factors productius.   
El foment de la investigació i experimentació, així com de la formació, tant a nivell ocupacional com d'ensenyament reglat, constitueixen aspectes fonamentals d'una política industrial agro-alimentària, per tal que amb aquells se n'assenten les bases del desenvolupament a mig i llarg termini.   
Atés el que disposa el Decret 198/85 de 23 de desembre pel qual es fixa l'aprovació d'actuacions diverses conduents a la modernització del sector agrari valencià,   
ORDENE:  
Article primer  
La Conselleria d'Agricultura i Pesca concedirà les ajudes financeres destinades a la millora en la formació a nivell ocupacional o reglat i de la gestió empresarial, o al foment de la investigació i la innovació o millora tecnológica, en el sector industrial agro-alimentari, per adequar-lo als objectius del PEV, i si pertoca a les línies d'actuació de la CEE, segons les disponibilitats pressupostàries dedicades a aquesta finalitat   
Article segon  
Podrà sol·licitar les ajudes qualsevol entitat o institució legalment constituïda, si en els estatuts d'aquestes figura explícitament que l'activitat social es configura sense finalitats de lucre, i els Organismes Autònoms Administratius, en tot cas relacionats amb el sector industrial agro-alimentari i domiciliats a la Comunitat Valenciana.   
Article tercer  
Les ajudes s'aplicaran a plans concrets referits a algun dels objectius següents, els resultats esperats dels quals siguen d'interés general:   
a) Formació en l'àrea tecnològica a nivell reglat i ocupacional. Assistència tècnica o de suport a la gestió empresarial. Promoció i realització d'activitats formatives:   
cursets, seminaris, taules rodones, etc.. dirigides al perfeccionament professional del personal de la indústria.   
b) Foment de la investigació tecnològica i de l'experimentació a centres d'investigació i ensenyament superior.   
Article quart  
Les sol·licituds dirigides a l'Il·lm. Sr. Director General de Política Agro-alimentària es presentaran a la Conselleria d'Agricultura i Pesca, c/ Amadeu de Saboia, núm. 2, València.   
El termini de presentació de sol·licituds finalitzarà el 15 de novembre.   
Article cinqué  
1r. La documentació a presentar per duplicat inclourà:   
a) Document que acredite la personalitat jurídica del sol·licitant i l'objecte social d'aquest.   
b) Memòria explicativa que continga:   
-Objectius que es pretenen aconseguir.   
-Avaluació dels avantatges econòmics i socials, si pertoca, per al peticionari, o per al conjunt del propi sector industrial, així com sobre el sector agrari, en l'àmbit de la Comunitat Valenciana.   
-Programació temporal dels treballs i/o inversions a realitzar on es diferencie les tasques a desenvolupar en les distintes fases del pla.   
-Pressupost detallat de les despeses, pla de finançament i anàlisi de la viabilitat econòmica, si pertoca.   
c) Declaració formal d'altres ajudes per a la mateixa finalitat que aquelles que s'hagen obtingut o sol·licitat, i si pertoca compromissos assumits pel peticionari.   
d) Justificant del compliment de les obligacions fiscals i amb la Seguretat Social.   
Article sisé  
Les subvencions concedides per a cada sol·licitud podran aconseguir fins el 80% del pressupost de despesa del pla que s'aprove.   
Article seté  
a) El Conseller d'Agricultura i Pesca atorgarà les subvencions, a proposta de la Direcció General de Política Agroalimentària. La resolució que les aprove en fixarà la quantia, i si pertoca, la forma i calendari dels pagaments i quantes condicions particulars a complir pel beneficiari s'estimen convenients.   
b) Per a la determinació dels percentatges d'ajudes es tindran en compte els criteris següents:   
-Importància dels objectius perseguits a nivell de la Comunitat Valenciana, així com la incidència d'aquests sobre el sector agrari i sobre el sector industrial agro-alimentari.   
-Necessitats econòmiques o socials a les quals es pretén de donar resposta.   
-Nivell tecnològic del projecte i competència del sol·licitant.   
c) Els pagaments parcials o totals de la subvenció concedida s'efectuaran contra certificacions d'activitats determinades i justificades com cal, i si pertoca conforme al calendari previst en la resolució.   
Article vuité  
El beneficiari es comprometrà a complir les condiciones particulars a les quals es refereix l'article anterior. L'incompliment d'aquestes, amb independència d'altres responsabilitats suposarà la pérdua de les ajudes i l'obligació del reembossament immediat de les quantitats percebudes incrementades amb els interessos legals.   
Article nové  
La Direcció de Política Agro-Alimentària controlarà el compliment de les condicions dictades en cada resolució i podrà recaptar del beneficiari la informació necessària sobre el desenvolupament i execució del pla o programa aprovat.   
Article desé  
Les subvencions objecte de la present disposició s'abonaran amb càrrec al Programa 681, Industrialització Ordenació i Promoció de la Qualitat.   
DISPOSICIONS FINALS   
Primera   
Es faculta el Director General de Política Agroalimentària a dictar les resolucions necessàries per al desenvolupament i compliment d'aquesta Ordre.   
Segona  
La present Ordre entrarà en vigor l'endemà de la publicació en el Diari Oficial de la Generalitat Valenciana.   
València, 20 de març de 1986.   
El Conseller d'Agricultura i Pesca,  
LLUIS FONT DE MORA I MONTESINOS